
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

386. Μεταφορά της Γενικής Γραμματείας Νέας Γενιάς και της Γε¬ 
νικής Γραμματείας Λαϊκής Επιμόρφωσης από το Υπουργείο 
Πολιτισμού στο Υπουργείο Εθνικής Παιδείας και Θρησκευ¬ 
μάτων . 1 

ΑΠΟΦΑΣΕΙΣ 

Έγκριση Πρωτοκόλλου για τις εργασίες της Μικτής Ελληνο- 
Βουλγαρικής μεθοριακής Επιτροπής της 52ης τακτικής συ¬ 


νόδου (Θεσσαλονίκη 29.6.1990). 2 

Έγκριση Πρωτοκόλλων 31ης και 32ας Τακτικής Συνόδου της μό¬ 
νιμης Ελληνο-Γιουγκοσλαβικής μεθοριακής επιτροπής που 
υπογράφηκαν στα Σκόπια, 31.5.1990 και Θεσσαλονίκη 
24.5.1991 αντίστοιχα . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 386 
Μεταφορά της Γενικής Γραμματείας Νέας Γενιάς και της Γενικής 

Γραμματείας Λαϊκής Επιμόρφωσης από το Υπουργείο Πολιτισμού 

στο Υπουργείο Εθνικής Παιδείας και Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 27 παρ. 1ε και 3 του Ν. 1558/1985 
«Κυβέρνηση και Κυβερνητικά Όργανα» (ΕτΚ Α’ 137/85) και του άρ¬ 
θρου 22 παρ. 1 του Ν. 1735/1987 «Προσλήψεις στο Δημόσιο τομέα, 
κοινωνικός έλεγχος στη δημόσια διοίκηση, πολιτικά δικαιώματα και 
άλλες διατάξεις» (ΕτΚ Α' 195/87). 

2. Τη γνωμοδότηση του Συμβουλίου Επικράτειας με αριθμό 539/ 
1991, με πρόταση του Πρωθυπουργού και των Υπουργών Προεδρίας 
της Κυβέρνησης, Εθνικής Παιδείας και Θρησκευμάτων και Πολιτι¬ 
σμού, αποφασίζουμε: 

Άρθρο 1 

Η Γ ενική Γ ραμματεία Νέας Γ ενιάς και η Γ ενική Γ ραμματεία Λαϊκής 
Επιμόρφωσης, με την οργάνωση και λειτουργία που προβλέπονται από 
τα Π.Δ. 274/1989 (ΕτΚ Α' 130/89) και 132/1989 (ΕτΚ Ά 64/89) 
αντίστοιχα, τα Υπηρεσιακά και Πειθαρχικά τους Συμβούλια, καθώς και 
όλο το προσωπικό που υπηρετεί σ’ αυτές, μαζί με τον τεχνικό εξοπλισμό 
τους, μεταφέρανται από το Υπουργείο Πολιτισμού στο Υπουργείο Εθνι¬ 
κής Παιδείας και Θρησκευμάτων. 

Άρθρο 2 

Η ισχύς του παρόντος προεδρικού διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΜΙΛΤΙΑΔΗΣ ΕΒΕΡΤ ΓΕΩΡΓΙΟΣ ΣΟΥΦΛΙΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 

- ♦- 

ΑΠ ΟΦΑΣΕ ΙΣ 

( 2 ) 

Αριθ. ΕΝΥ Φ. 0544/2/ΑΣ450/Μ.3948 (1) 

Έγκριση Πρωτοκόλλου για τις εργασίες της Μικτής Ελληνο- 
Βουλγαρικής μεθοριακής Επιτροπής της 52ης τακτικής συνόδου 
(Θεσσαλονίκη 29.6.1990). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 1) τη διάταξη του άρθρου 2 της συμφωνίας Ελ¬ 
λάδας - Βουλγαρίας για την πρόληψη και διευθέτηση των μεθοριακών 
επεισοδίων και παραβιάσεων που υπογράφηκε στη πόλη Στάλιν στις 17 
Αυγούστου 1955 περί συστάσεως Ελληνο-Βουλγαρικής μεθοριακής 
Επιτροπής, η οποία δεν κυρώθηκε νομοθετικά, 2) τις διατάξεις της συμ¬ 
φωνίας Ελλάδας-Βουλγαρίας για τον έλεγχο της μεθοριακής γραμμής 
που υπογράφηκε στη Σόφια στις 4 Σεπτεμβρίου 1957, η οποία εγκρί- 
θηκε με Υπουργική Απόφαση που δημοσιεύθηκε στην Εφημερίδα της 
Κυβερνήσεως υπ’ αριθ. 115 της 16 Ιουνίου 1959, τεύχος Α', 3) το πε¬ 
ριεχόμενο του υπό έγκριση πρωτοκόλλου, αποφασίζουμε: 

Εγκρίνουμε ως έχει και στο σύνολό του το Πρωτόκολλο για τις εργα¬ 
σίες της Μικτής Ελληνο-Βουλγαρικής μεθοριακής επιτροπής της 52ης 
τακτικής συνόδου που υπογράφηκε στη Θεσσαλονίκη στις 29.6.1990, 
του οποίου το κείμενο σε πρωτότυπο στην Ελληνική γλώσσα έχει ως 
εξής: 

Αθήνα, 4 Σεπτεμβρίου 1991 
οι ΥΠΟΥΡΓΟΙ 

ΕΞΩΤΕΡΙΚΟΝ ΕΘΝΙΚΗΣ ΑΜΥΝΑΣ 

ΑΝΤΩΝΗΣ ΣΑΜΑΡΑΣ ΙΩΑΝΝΗΣ ΒΑΡΒΙΤΣΙΩΤΗΣ 

ΠΡΩΤΟΚΟΛΛΟ 
Υπ’ αριθμ. 60 

Για την εργασία της ΜΙΚΤΗΣ ΕΛΛΗΝΟ - ΒΟΥΛΓΑΡΙΚΗΣ ΜΕ¬ 
ΘΟΡΙΑΚΗΣ ΕΠΙΤΡΟΠΗΣ της Πεντηκοστής Δεύτερης Τακτικής Συ¬ 
νόδου που έλαβε χώρα από 25 έως 29 Ιουνίου 1990 στη πόλη ΘΕΣΣΑ¬ 
ΛΟΝΙΚΗ. 

Στη σύνοδο συμμετείχαν: 
α. Από Ελληνικής πλευράς: 

Ταξίαρχος, ΒΑΣΙΛΕΙΟΣ ΙΑΤΡΟΥ, Πρόεδρος 
Αντισυνταγματάρχης ΑΡΓΥΡΙΟΣ ΑΓΟΥΡΙΔΑΣ, Γραμματέας 
Ταγματάρχης ΧΡΗΣΤΟΣ ΚΟΚΚΟΡΟΠΟΥΛΟΣ, Μέλος 
Ταγματάρχης ΔΗΜΗΤΡΙΟΣ ΠΑΥΛΗΣ, Τοπογράφος 
Ιδιώτης ΚΩΝΣΤΑΝΤΙΝΟΣ ΚΟΥΡΤΙΔΗΣ. Διερμηνέας. 

β. Από Βουλγαρικής πλευράς: 

Υποστράτηγος ΣΤΕΦΑΝ ΑΓΓΕΛΩΦ, Πρόεδρος 
Ταγματάρχης ΒΑΣΙΛ ΣΤΑΝΟΪΚΩΦ, Γραμματέας 
Συνταγματάρχης ΓΚΕΩΡΓΚΗ ΣΤΟΓΙΑΝΩΦ, Μέλος 
Συνταγματάρχης ΜΙΛΚΟ ΖΑΧΑΡΙΕΦ, Τοπογράφος 
Ταγματάρχης ΜΙΛΚΟ ΝΙΚΟΛΩΦ, Διερμηνέας. 

Έγινε αποδεκτή η παρακάτω Ημερήσια Διάταξη: 

1. Ανασκόπηση των Μεθοριακών Επεισοδίων και παραβάσεων που 
έλαβαν χώρα στην Ε/Β Μεθόριο, κατά τη χρονική περίοδο μεταξύ των 
Πεντηκοστής Πρώτης και Πεντηκοστής Δεύτερης Τακτικών Συνόδων 
της Μικτής Ελληνο-Βουλγαοικής Μεθοριακής Επιτροπής (ΜΕ- 
ΒΜΕ). 

2. Ανασκόπηση του έργου των Μεθοριακών Αντιπροσώπων, των 
Αναπληρωτών και των Πληρεξοσίων τους στην παραπάνω χρονική πε¬ 
ρίοδο. 

3. Απολογισμός του εκτελεαθέντος έργου κατά το θέρος του 1989 
για την αποκατάσταση και συντήρηση των μεθοριακών οροσήμων και 
εκκαθάριση του μεθοριακού αύλακα και της ζώνης των 5-10 μέτρων 
από τις δύο πλευρές της οροθετικής γραμμής στα δυτικά τμήματα των 
τομέων πυραμίδων «Α», «Β-1». «Β-2» και «0». 

4. Επικύρωση των κοινών πρωτοτύπων σχεδιαγραμμάτων χαρτών, 
οκτώ (8) φύλλων κλίμακας 1:2000, της περιοχής του ποταμού «ΜΠΙ- 
ΣΤΡΙΤΣΑ... 

5. Καθορισμός των τεχνικών και λοιπών λεπτομερειών για την υλο¬ 
ποίηση της ορίου γραμμής στο τμήμα μεταξύ των Μεθοριακών Πυραμί¬ 
δων Νο 326-337 του Τομέα «0». 

6. Καθορισμός του χρόνου διεξαγωγής της Πεντηκοστής Τρίτης 
(53ης) Τακτικής Συνόδου της ΜΙΚΤΗΣ ΕΛΛΗΝΟ-ΒΟΥΛΓΑΡΙΚΗΣ 
ΜΕΘΟΡΙΑΚΗΣ ΕΠΙΤΡΟΠΗΣ. 

ΕΠΙ ΤΟΥ ΘΕΜΑΤΟΣ «ΕΝΑ» ΤΗΣ ΗΜΕΡΗΣΙΑ ΔΙΑΤΑΞΕΩΣ 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ¬ 
ΤΡΟΠΗ, εξέτασε τη γενική κατάσταση της Ελληνο - Βουλγαρικής Με¬ 
θορίου κατά το χρονικό διάστημα μεταξύ της Πεντηκοστής Πρώτης 
(51ης) και Πεντηκοστής Δεύτερης (52ης) Τακτικών Συνόδων και ταυ¬ 
τόχρονα προέβη στην ανασκόπηση των σημειωθέντων Μεθοριακών 
επεισοδίων και παραβάσεων. 

Η Επιτροπή διαπίστωσε ομόφωνα ότι, σαν αποτέλεσμα των κατα- 
βληθεισών απ’ αυτήν προσπαθειών, καθώς και από τους Μεθοριακούς 
αντιπροσώπους και όργανα των δύο Χωρών, κατά την εξεταζομένη πε¬ 
ρίοδο ο συνολικός αριθμός των μεθοριακών επεισοδίων και παραβάσεων 
διατηρήθηκε περίπου ο ίδιος με εκείνον της προηγουμένης περιόδου. 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
διαπίστωσε, ότι κατά την παραπάνω περίοδο ανταλλάχθηκαν επιστολές 
μεταξύ των Μεθοριακών Αντιπροσώπων που αφορούσαν ασήμαντες πα¬ 
ραβάσεις, που δεν έγιναν εσκεμμένα. ένεκα του οποίου η Επιτροπή απο¬ 
φάσισε ομόφωνα να τις θεωρήσει λυμένες. 

Οι δύο Αντιπροσωπείες υποχρεούνται και στο μέλλον κάθε μία στο 
έδαφάς της. να συνεχίσουν τη λήψη των απαραιτήτων μέτρων για τη 
μείωση στο ελάχιστο των Μεθοριακών Επεισοδίων και Παραβά¬ 
σεων. 

ΕΠΙ ΤΟΥ ΘΕΜΑΤΟΣ «ΔΥΟ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
εξέτασε τη δραστηριότητα των Μεθοριακών Αντιπροσώπων, των Ανα¬ 
πληρωτών Πληρεξουσίων τους και διαπίστωσε ομόφωνα, ότι κατά την 


περίοδο μεταξύ της Πεντηκοστής Πρώτης και Πεντηκοστής Δεύτερης 
Τακτικών Συνόδων, καταβλήθηκαν προσπάθειες για εξέταση και επί¬ 
λυση των θεμάτων που προέκυψαν στην Ελληνο-Βουλγαρική Μεθόριο 
τηρήθηκαν οι όροι της Συμφωνίας του 1955 και οι αποφάσεις της Επι¬ 
τροπής. 

Σαν αποτέλεσμα αυτού, οι συναντήσεις τους και η αλλληλογραφί α 
τους διεξήχθησαν σε πνεύμα αμοιβαίας εκτιμήσεως, συνεργασίας, κα- 
τανοήσεως και καλής πίστεως. 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
υποχρεώνει τους Μεθοριακούς Αντιπροσώπους, τους Αναπληρωτές και 
Πληρεξουσίους τους, να εργάζονται και στο μέλλον με αυξημένο πάντα 
ζήλο και αποτελεαματικότητα κατά την εξέταση και επίλυση όλων των 
προβλημάτων που μπορεί να παρουσιαστούν στην Ελληνο-Βουλγαρική 
Μεθόριο. 

ΕΠΙ ΤΟΥ ΘΕΜΑΤΟΣ «ΤΡΙΑ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

α. Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ¬ 
ΤΡΟΠΗ διαπίστωσε, ότι σε εκτέλεση της Συμφωνίας μεταξύ των Κυ¬ 
βερνήσεων της Λ.Δ. Βουλγαρίας και της Ελλάδας του 1957, τα μεθο¬ 
ριακά όργανα των δύο χωρών εξετέλεσαν κατά το θέρος του 1989 πλή¬ 
ρως και στην προθεσμία που καθορίστηκε τις εργασίες για την αποκατά¬ 
σταση και συντήρηση των μεθοριακών πυραμίδων και σημείων, εκκα¬ 
θάριση του μεθοριακού αύλακα και της 5-10 μέτρων μεθοριακής λωρί¬ 
δας από τις δύο πλευρές της μεθοριακής γραμμής στα Δυτικά Τμήματα 
των Τομέων Πυραμίδων «Α», «Β-1». «Β-2» και «0». 

β. Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ¬ 
ΤΡΟΠΗ επεκύρωσε τα από 15 και 17 Μαρτίου 1990 Πρωτόκολλα της 
Μικτής Τεχνικής Ομάδας των Στρατιωτικών Τοπογράφων και αποφά¬ 
σισε: 

Η στήριξη της 344 Μεθοριακής Πυραμίδας να γίνει από την Ελλη¬ 
νική πλευρά με παρουσία και εκπροσώπου της Βουλγαρικής πλευράς. 
Για την έναρξη των εργασιών ο Έλληνας Μεθοριακός Αντιπρόσωπος να 
ενημερώσει το Βούλγαρο Μεθοριακό Αντιπρόσωπο δέκα (10) ημέρες 
ενωρίτερα. 

Η Μεθοριακή Πυραμίδα 344 να αποκατασταθεί μετά την αποπερά¬ 
τωση των εργασιών στηρίξεως και αφού οι Στρατιωτικοί Τοπογράφοι 
καθορίσουν την ακριβή της θέση. Για την ημερομηνία της αποκαταστά- 
σεως της Μεθοριακής Πυραμίδας η Ελληνική πλευρά να ενημερώσει 
έγκαιρα την Βουλγαρική πλευρά με ανταλλαγή επιστολών μεταξύ των 
Μεθοριακών Αντιπροσώπων του «Θ» Τομέα. Η όλη εργασία περιλαμβε- 
νομένης και της επανατοποθετήσεως της Μεθοριακής Πυραμίδας Νο 
344 να κερατωθεί μέχρι 30 Σεπτεμβρίου 1990. 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
αποφάσισε την αποκατάσταση των μεθοριακών οροσήμων (Σιδηρών 
πασσάλων) της κοίτης του Ερυθροποτάμου (Λούντα Ρεκά) μέσα στο 
1991 ανεξάρτητα με την εκτέλεση των τεχνικών έργων διευθετήσεως 
της κοίτης του ποταμού. 

ΕΠΙ ΤΟΥ ΘΕΜΑΤΟΣ «ΤΕΣΣΕΡΑ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
εξέτασε το θέμα για τη σύνταξη νέου τοπογραφικού διαγράμματος, κλί¬ 
μακας 1:2000, του ποταμού «ΜΓΙΙΣΤΡΙΤΣΑ» και διαπίστωσε: 

Την εκτέλεση της αποφάσεως του θέματος «ΤΕΣΣΕΡΑ» του υπ’ 
αριθμ. 59 πρωτοκόλλου του 1989 της ΜΕ-ΒΜΕ και επεκύρωσε το νέο 
τοπογραφικό διάγραμμα του π. ΜΠΙΣΤΡΙΤΣΑ από οκτώ (8) φύλλα σε 
δύο «2» όμοια αντίγραφα. 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
αποφάσισε το επικυρωθέν τοπογραφικό διάγραμμα να υποβληθεί στα 
αρμόδια τεχνικά όργανα των δύο πλευρών για τον καθορισμό των απα¬ 
ραιτήτων προστατευτικών εργασιών στις όχθες του ποταμού. 

Οι προτάσεις των τεχνικών οργάνων να εξεταστούν κατά την 53η 
Τακτική Σύνοδο της ΜΕ-ΒΜΕ το 1991. 

ΕΠΙ ΤΟΥ ΘΕΜΑΤΟΣ «ΠΕΝΤΕ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
εξέτασε το θέμα υλοποιήσεως της ορίου γραμμής στο τμήμα από ΜΠ 
326 μέχρι ΜΠ 337 (χωριατόρεμμα) και αποφάσισε: 

Να συγκροτηθεί Μικτή Ομάδα Εργασίας από ένα Αξιωματικό Τοπο¬ 
γράφο ως Πρόεδρο, διερμηνέα και βοηθητικό προσωπικό από κάθε 
πλευρά η οποία να σημάνει στο έδαφος την υλοποίηση της ορίου γραμ· 

μής· 

Η Ομάδα να συναντηθεί την 10.00 ώρα της 24ης Ιουλίου 1990 
στην περιοχή ΜΠ 340. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1931 


Οι Μεθοριακοί Αντιπρόσωποι του «0» Τομέα να εξασφαλίσουν το 
ο 0 ηθητικό προσωπικό και μέσα, για την εκτέλεση των απαραιτήτων ερ¬ 
γασιών εκκαθαρίσεως του τμήματος, σύμφωνα με τις υποδείξεις των 

τοπογράφων. 

ΕΠΙ ΤΟΤ ΘΕΜΑΤΟΣ «ΕΞΙ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΙΚΤΗ ΕΛΛΗΝΟ-ΒΟΤΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
αποφάσισε η Πεντηκοστή Τρίτη (53η) Τακτική Σύνοδος να γίνει κατά 
το δεύτερο δεκαπενθήμερο του μηνός Ιουνίου 1991 στην πόλη της Σό- 

φΐαζ· 

Το Πρωτόκολλο αυτό συντάχθηκε και υπογράφηκε την 29 Ιουνίου 
1990 στην Θεσσαλονίκη, σε τέσσερα (4) αντίτυπα, ανά δύο (2) στην Ελ¬ 
ληνική και Βουλγαρική γλώσσα, τα οποία έχουν την αυτήν ισχύ και από 
χα οποία οι δύο Αντιπροσωπείες αντάλαξαν από ένα (1) αντίτυπο. 

Ο Πρόεδρος Ο Πρόεδρος 

Της Ελληνικής Αντιπροσωπείας Της Βουλγαρικής Αντιπροσωπείας 
Στη μικτή Ελληνα-Βουλγαρική Στη μικτή Ελληνο-Βουλγαρική 
Μεθοριακή Επιτροπή Μεθοριακή Επιτροπή 

ΒΑΣΙΛΕΙΟΣ ΙΑΤΡΟΥ ΣΤΕΦΑΝ ΑΓΓΕΛΩΦ 

ΤΑΞΙΑΡΧΟΣ ΥΠΟΣΤΡΑΤΗΓΟΣ 

-♦- 

Αριθ. ΕΝΥ Φ.0544/3/ΑΣ449/Μ.3949-4035 (3) 

Έγκριση Πρωτοκόλλων 31ης και 32ας Τακτικής Συνόδου της μόνιμης 
Ελληνο-Γιουγκοσλαβικής μεθοριακής επιτροπής που υπογράφηκαν 
στα Σκόπια, 31.5.1990 και Θεσσαλονίκη 24.5.1991 αντί¬ 
στοιχα. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 1) το άρθρο 4 της Συμφωνίας για την προστασία 
συντήρηση και ανανέωση των οροσήμων χερσαίων και πλωτών στην 
Ελληνο-Γιουγκοσλαβική μεθόριο και για την πρόληψη, παρεμπόδιση 
και τον τρόπο εξέτασης και επίλυσης των μεθοριακών επεισοδίων, που 
υπογράφηκε στην Θεσσαλονίκη στις 1 ί Δεκεμβρίου 1958 και κυρώ¬ 
θηκε με Υπουργική Απόφαση που δημοσιεύθηκε στο υπ αριθ. 117/ 
1959 φύλλο της Εφημερίδας της Κυβερνήσεως, Τεύχος Α , 2) το περιε¬ 
χόμενο των Πρωτοκόλλων αυτών που προωθούνται για έγκριση, απο¬ 
φασίζουμε: 

Εγκρίνουμε ως έχουν και στο σύνολό τους τα Πρωτόκολλα της 31ης 
και 32ης Τακτικής Συνόδου της μόνιμης Ελληνο-Γ ιουγκοσλαβικής με¬ 
θοριακής επιτροπής, που υπογράφηκαν στα Σκόπια στις 31 Μαιου 
1980 και Θεσσαλονίκη στις 24.5.1991 αντίστοιχα και των οποίων το 
κείμενο σε πρωτότυπο στην Ελληνική γλώσσα έχει ως εξής: 

Αθήνα, 4 Σεπτεμβρίου 1991 

οι ΥΠΟΥΡΓΟΙ 

ΕΞΩΤΕΡΙΚΟΝ ΕΘΝΙΚΗΣ ΑΜΥΝΑΣ 

ΑΝΤΩΝΗΣ ΣΑΜΑΡΑΣ ΙΩΑΝΝΗΣ ΒΑΡΒΙΤΣΙΩΤΗΣ 


ΠΡΩΤΟΚΟΛΛΟ 

Της Τριακοστής Πρώτης Τακτικής Συνόδου 
της Μόνιμης Μικτής Ελληνο-Γιουγκοσλαβικής 
Μεθοριακής Επιτροπής 

Κατά το χρόνο από 29 έως 31 Μαΐου 1990 πραγματοποιήθηκε στα 
Σκόπια η Τριακοστή Πρώτη Τακτική Σύνοδος της Μόνιμης Μικτής Ελ¬ 
ληνο-Γ ιουγκοσλαβικής Μεθοριακής Επιτροπής, που συγκροτήθηκε 
σύμφωνα με το άρθρο 4 της από 17 Δεκεμβρίου 1958 Συμφωνίας, με¬ 
ταξύ της Κυβερνήσεως του Βασιλείου της Ελλάδας και της Κυβερνή¬ 
σεως της Ομόσπονδης Λαϊκής Δημοκρατίας της Γιουγκοσλαβίας «περί 
προστασίας, συντηρήσεως και ανανεώσεως των οροσήμων (Χερσαίων 
και πλωτών) επί της Ελληνο-Γιουγκοσλαβικής Μεθορίου και περί προ- 
λήψεως, παρεμποδίσεως. τρόπου εξετάσεως και επιλύσεως των μεθο¬ 
ριακών επεισοδίων». 


Στη Σύνοδο αυτή έλαβον μέρος: 
α. Από Ελληνικής Πλευράς 

Ταξίαρχος ΣΤΑΘΟΠΟΥΛΟΣ ΠΑΝΑΓΙΩΤΗΣ, ως Πρόεδρος 
Αντισυνταγματάρχης ΧΟΝΔΡΟΜΑΤΙΔΗΣ ΕΥΣΤΑΘΙΟΣ, ως Ανα¬ 
πληρωτής Προέδρου και Μέλος 

Αντισυνταγματάρχης ΔΙΟΛΙΤΣΗΣ ΠΕΤΡΟΣ, ως Μέλος 
Ταγματάρχης ΠΑΥΛΗΣ ΔΗΜΗΤΡΙΟΣ ως Μέλος και Εμπειρογνώ¬ 
μονας 

Πρόξενος της Ελλάδος στα Σκόπια ΔΑΝΑΣΣΗΣ ΚΩΝΣΤΑΝΤΙ¬ 
ΝΟΣ, ως Εμπειρογνώμονας 

ΠΟΥΛΑΣ ΚΩΝΣΤΑΝΤΙΝΟΣ, ως Εμπειρογνώμονας 
ΜΥΣΤΑΚΙΔΗΣ ΣΩΤΗΡΙΟΣ, ως Διερμηνέας. 

β. Από Γιουγκοσλαβικής Πλευράς 
ΤΟΥΜΑΝΟΒΣΚΙ ΝΤΡΑΓΚΑΝ, ως Πρόεδρος 
Συνταγματάρχης ΚΟΣΤΙΤΣ ΜΙΟΝΤΡΑΓΚ, ως Αναπληρωτής Προ¬ 
έδρου και Μέλος 

Αντισυνταγματάρχης ΣΤΟΓΙΑΝΟΒΙΤΣ ΤΙΧΟΜΙΡ, ως Μέλος 
ΤΣΙΤΣΑΚΟΒΣΚΙ ΓΙΟΒΑΝ, ως Μέλος 
ΣΤΟΪΣΑΒΛΙΕΒΙΤΣ ΝΤΟΥΣΑΝ ως Μέλος 

Αντισυνταγματάρχης ΚΑΛΟΥΤΖΕΡΟΒΙΤΣ ΒΙΝΤΟΣΑΒ, ως 
Εμπειρογνώμονας 

ΑΡΣΟΒΣΚΙ ΛΙΟΥΠΤΣΟ, ως Εμπειρογνώμονας 
ΑΓΓΕΛΟΒΣΚΙ ΕΛΕΝΚΟ, ως Διερμηνέας. 

Η Μόνιμη Μικτή Μεθοριακή Επιτροπή (παρακάτω στο κείμενο ανα- 
φερομένη απλώς Επιτροπή) καθόρισε για την παρούσα Σύνοδο την πα- 
ρακάτω: 

ΗΜΕΡΗΣΙΑ ΔΙΑΤΑΞΗ 

1. Αμοιβαία ενημέρωση των αντιπροσωπειών για την εφαρμογή της 
Συμφωνίας και των Αποφάσεων που ελήφθησαν κατά την τριακοστή 
Τακτική Σύνοδο της Επιτροπής. 

2. Εξέταση των μεθοριακών επεισοδίων, που προκλήθηκαν κατά την 
περίοδο από 1ης Μαΐου 1989 μέχρι 30ης Απριλίου 1990. 

3. Εξέταση των εργασιών των Μικτών Επιτροπών Μεθοριακών Το¬ 
μέων (ΜΕΜΤ) κατά την περίοδο από 1ης Μαΐου 1989 μέχρι 30ης 
Απριλίου 1990. 

4. Οργάνωση των εργασιών διατηρήσεως, συντηρήσεως και ανανε¬ 
ώσεως των μεθοριακών σημείων επί της Ελληνο-Γιουγκοσλαβικής με¬ 
θορίου, με βάση την συμφωνία του έτους 1958, που θα εκτελεσθούν 
κατά το έτος 1991. 

6. Εξέταση και αποδοχή των οδηγιών για την εκτέλεση των εργα¬ 
σιών διατηρήσεως, συντηρήσεως και ανανεώσεως των μεθοριακών ση¬ 
μείων επί της Ελληνο-Γιουγκοσλαβικής μεθορίου. 

6. Καθορισμός Τύπου και ημερομηνία συγκλήσεως της επομένης τα¬ 
κτικής συνόδου της Επιτροπής. 

Επί των παραπάνω θεμάτων της Ημερήσιας Διατάξεως η Επιτροπή 
διεπίστωσε και αποφάσισε τα παρακάτω: 

ΕΠΙ ΤΟΥ ΠΡΩΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Μετά από λεπτομερή ενημέρωση των αντιπροσωπειών για τα λη- 
φθέντα μέτρα επί της'εφαρμογής της Συμφωνίας και των αποφάσεων 
που λήφθηκαν κατά την Τριακοστή, καθώς και κατά τις προηγούμενες 
Τακτικές Συνόδους της Επιτροπής, σχετικά με την πρόληψη, παρεμπό¬ 
διση και αποτελεσματική επίλυση των μεθοριακών επεισοδίων, την προ¬ 
στασία. συντήρηση και ανανέωση των οροσήμων και της μεθοριακής 
γραμμής στην Ελληνο-Γιουγκοσλαβική μεθόριο, η Επιτροπή διαπί¬ 
στωσε ότι: 

α. Και οι δύο πλευρές έλαβαν μέτρα.για την εφαρμογή της Συμφω¬ 
νίας και των αποφάσεων των προηγουμένων Συνόδων της Επιτροπής. 

β. Τα ληφθέντα μέτρα συνετέλεσαν ώστε η κατάσταση στην Ελληνο- 
Γ ιουγκοσλαβική μεθόριο να είναι κανονική και ο αριθμός των μεθορια¬ 
κών επεισοδίων σχετικά με την προηγούμενη περίοδο να μειωθεί. 

2. Η Επιτροπή κατέληξε στο συμπέρασμα ότι, είναι απαραίτητο 
όπως και οι δύο πλευρές και στο μέλλον καταβάλλουν μεγαλύτερες προ¬ 
σπάθειες για την εφαρμογή της Συμφωνίας και των αποφάσεων της 
Επιτροπής και ιδιαίτερα για την πρόληψη και την παρεμπόδιση των με¬ 
θοριακών επεισοδίων, που προκαλούν ένοπλα άτομα (κυνηγοί και στρα¬ 
τιώτες). 

3. Οι δύο πλευρές έλαβαν τα απαραίτητα μέτρα με σκοπο την προ¬ 
στασία, συντήρηση και ανανέωση των πλωτών οροσήμων στις λίμνες 
της Δοϊράνης και Πρέσπας και έγκαιρα επανατοποθέτησαν τους αποκο- 
πέντες πλωτήρες στις θέσεις τους. 


1932 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΠΙ ΤΟΤ ΔΕΎΤΕΡΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Μετά την ολόπλευρη εξέταση και ανάλυση των μεθοριακών επει¬ 
σοδίων, που αναφέρθηκαν ανάμεσα στις δύο Συνόδους, η Επιτροπή δια¬ 
πίστωσε ότι: 

α, 0 αριθμός των μεθοριακών επεισοδίων που έγιναν κατά την πε¬ 
ρίοδο αυτή, συγκριτικά με την προηγούμενη, παρουσίασε μείωση. 

β. Ο μεγαλύτερος αριθμός των επεισοδίων προκλήθηκε από τους κα¬ 
τοίκους των παραμεθορίων περιοχών και ήταν ελαφράς μορφής. 

γ. Έχει αυξηθεί ο αριθμός των μη επιτρεπομένων διαβάσεων πέραν 
των συνόρων, ενώ έχει μειωθεί ο αριθμός των επεισοδίων τα οποία ανα- 
φέρονται στην επέκταση των πυρκαϊών. 

2. Η Επιτροπή έλυσε τρία επεισόδια που δεν έλυσαν οι Μικτές Επι¬ 
τροπές Μεθοριακού Τομέα, από τα οποία δύο διέγραψε και ένα έλυσε δια 
αποδοχής. 

3. Παρά τις προσπάθειες που καταβλήθηκαν για την επίλυση των με¬ 
θοριακών επεισοδίων της 10.2.90, που αναφέρθηκαν με την υπ’ αριθμ. 
3/10 Φεβρουάριου 1990 επιστολή του Ελληνικού Τμήματος της Επι¬ 
τροπής Μεθοριακού τομέα I και την υπ’ αριθ. 4/14 Φεβρυαρίου 1990 
Επιστολή του Γιουγκοσλαβικού τμήματος της Επιτροπής Μεθοριακού 
τομέα I, κατά τα οποία τραυματίσθηκε Έλληνας κυνηγός, η Επιτροπή 
δεν έλαβε ομόφωνη απόφαση και οι αντιπροσωπείες διετύπωααν διαφο¬ 
ρετικές απόψεις: 

Άποψη της Ελληνικής Αντιπροσωπείας: 

Την 10 Φεβρουάριου 1990 και ώρα Ελλάδος 12.00 πλησίον της 
44/5 μεθοριακής πυραμίδας εντός του Ελληνικού εδάφους, σε από¬ 
σταση τεσσάρων μέτρων από την μεθοριακή γραμμή, πυροβολήθηκε 
επανειλημμένα από Γιουγκοσλαβική περίπολο και τραυματίσθηκε στο 
αριστερό πόδι και στο δεξί χέρι ο Έλληνας κυνηγός Ζαχείλας Αντώνιος 
του Δρόσου, κάτοικος Θεσσαλονίκης που κυνηγούσε κοντά στην 44/5 
μεθοριακή πυραμίδα. Ο παραπάνω κυνηγός πυροβολήθηκε τουλάχι¬ 
στον οκτώ φορές, όσοι και οι κάλυκες που βρέθηκαν μετά από επιτόπια 
έρευνα που έγινε από τις ΜΕΜΤ. 

Από την από κοινού εξέταση και έρευνα που πραγματοποιήθηκε στο 
χώρο του επεισοδίου από την Ελληνική και Γιουγκοσλαβική ΜΕΜΤ I, 
την 11 Φεβρουάριου 1990 και ώρα Ελλάδος 10.00, βρέθηκαν μέσα 
στο Ελληνικό έδαφος, τα παρακάτω πειστήρια που αναφέρονται λεπτο¬ 
μερώς και στο πρωτόκολλο που συντάχθηκε κατά την συνάντηση των 
δύο Επιτροπών την 11 Φεβρουάριου 1990 και τα οποία αποδέχθηκε η 
Γιουγκοσλαβική ΜΕΜΤ I: 

- Περιττώματα που άφησε ο τραυματίας πολίτης Ζαχείλας Αντώ¬ 
νιος, τα οποία βρίσκονταν μέσα στο Ελληνικό έδαφος και σε απόσταση 
4,18 μέτρα από την μεθοριακή γραμμή. 

- Ίχνη αίματος σε διάφορα σημεία, που το κοντινό προς την οριο¬ 
γραμμή, απείχε ένα μέτρο. 

- Οκτώ (8) κάλυκες και ένα (1) γεμάτο φυσίγγιο, διάσπαρτα σε 
απόσταση από ένα (1) έως 6,16 μέτρα από την μεθοριακή γραμμή. 

- Ίχνη προσκρούσεως επί του εδάφους από δύο (2) βολίδες σε από¬ 
σταση δέκα (10) μέτρων από την μεθοριακή γραμμή και εντός Ελληνι¬ 
κού εδάφους. 

- Δύο (2) μικρά τεμμάχια σάρκας του τραυματισθέντα Έλληνα πο¬ 
λίτη, κοντά στα περιττώματα. 

- Στο Γιουγκοαλαβικό έδαφος δεν βρέθηκαν αποδεικτικά στοιχεία, 
εκτός από δύο σταγονίδια αίματος πάνω σε μια μικρή πέτρα, η οποία 
απείχε από την όριο γραμμή πενήντα πέντε (55) εκατοστά. 

Πέραν των παραπάνω επισηημαίνονται και τα εξής: 

- Οι στρατιώτες της Γιουγκοσλαβικής περιπόλου ήταν δύο, όπως 
φαίνεται και στο Πρακτικό της Επιτροπής και είχαν στη μέση τον κυ¬ 
νηγό του οποίου ήλεγχαν κάθε του κίνηση. 

- Ο Έλληνας κυνηγός δεν αποτελούσε απειλή για την Γιουγκοσλα- 
βική περίπολο και παρόλο που απειλήθηκε η ζωή του δεν έκανε χρήση 
του όπλου του. 

- Ο Έλληνας κυνηγός τραυματίσθηκε από την Γ ιουγκοσλαβική πε¬ 
ρίπολο στο αριστερό πόδι και στο δεξί χέρι. 

- Η Γιουγκοσλαβική περίπολος μετά τον τραυματισμό του παθό- 
ντος, επήρε το κυνηγετικό του όπλο και απομακρύνθηκε του χώρου του 
επεισοδίου. 

- Ο Πρόεδρος του Ελληνικού τμήματος της Μικτής Επιτροπής Με¬ 
θοριακού τομέα I εζήτησε να εκθέσουν τα γεγονότα οι ίδιοι οι στρατιώ¬ 
τες της περιπόλου αναπαριστάνοντες και το όλο επεισόδιο, αλλά η Γιου¬ 
γκοσλαβική πλευρά δεν το αποδέχθηκε. 

- Η ερμηνεία που δίνει η Γιουγκοσλαβική πλευρά στο περιστατικό 


έρχεται σε αντίθεση με ανευρεθέντα εντός του Ελληνικού εδάφους, πει¬ 
στήρια. 

- Όπως προκύπτει από ιατρική γνωμάτευση του Γενικού Περιφ ε 
ρειακού Νοσοκομείου Θεσσαλονίκης «Γ. Παπανικολάου», ο Έλληνας 
κυνηγός νοσηλεύθηκε στην ορθοπεδική κλινική από 10 Φεβρουάριου 
1990 μέχρι 12 Μαρτίου 1990. Εμφανίζει απώλεια τμήματος της δε¬ 
ξιάς κερκίδας και δυσλειτουργία των δακτύλων του δεξιού χεριού και θα 
χρειααθεί χειρουργική επέμβαση. 

Επίσης εμφανίζει απώλεια δέρματος αριστερού μηρού και θα χρεια- 
σθεί πλαστική χειρουργική επέμβαση. Ο ασθενής έχει εμφανή αναπηρία 
στο δεξιό άνω άκρο, το ποσοστό της οποίας δεν μπορεί να εκτιμηθεί 
ακόμα. Ο ασθενής δεν μπορεί να εργάζεται για ένα έτος τουλάχιστον. 
Για να καλυφθούν τα έξοδα νοσηλείας και συντηρήσεως της οικογένειας 
του κατά το χρονικό διάστημα του ενός έτους που δεν μπορεί να εργα- 
σθεί, η Ελληνική Αντιπροσωπεία ζητάει να καταβληθεί στον παθόντα εκ 
μέρους της Γιουγκοσλαβικής Κυβερνήσεως, αποζημίωση ύψους ενός 
εκατομμυρίου πεντακοσίων χλιάδων (1.500.000) Ελληνικών δραχ¬ 
μών. 

- Η άποψη της Ελληνικής πλευράς σχετικά με το περιστατικό του 
τραυματισμού του Έλληνα κυνηγού διαμορφώθηκε με βάση τα αποδει¬ 
κτικά στοιχεία που βρέθηκαν στον τόπο του τραυματισμού και όχι από 
την κατάθεση του τραυματισθέντος. 

Άποψη της Γιουγκοσλαβικής Αντιπροσωπείας: 

Την 10.2.1990 και ώρα 11.00 Γιουγκοσλαβίας, δυτικά και περί¬ 
που 25 μέτρα από την μεθοριακή πυραμίδα 44/5, γιουγκοσλαβικά με¬ 
θοριακά όργανα αντελήφθησαν ένοπλο άτομο, το οποίο ευρίσκετο στο 
γιουγκοσλαβικό έδαφος περίπου οκτώ μέτρα από τη μεθοριακή 
γραμμή. Ένας από τους μεθοριακούς - στρατιώτες έτρεξε μέχρι την με¬ 
θοριακή γραμμή και από απόσταση περίπου 9 μέτρων προσπάθησε να 
σταματήσει το ένοπλο άτομο με την προσταγή «αλτ!». Τότε το ένοπλο 
άτομο χαιρέτησε τον μεθοριακό στρατιώτη με την λέξη «ζντράβο». Μετά 
τον χαιρετισμό ο μεθοριακός στρατιώτης νόμισε ότι πρόκειται για Γιου¬ 
γκοσλάβο πολίτη και ζήτησε την άδεια παραμονής και κίνησης στην με¬ 
θοριακή ζώνη και συγχρόνως τον διέταξε να εναποθέσει το όπλο. 

Τότε το ένοπλο άτομο απευθύνθηκε προς τον μεθοριακό στρατιώτη 
με μερικές ελληνικές λέξεις. Από τις λέξεις αυτές ο μεθοριακός στρατιώ¬ 
της συνεπέρανε ότι πρόκειται για Έλληνα πολίτη και με την κίνηση της 
χειρός ζήτησε από αυτόν να εναποθέσει το όπλο. Ο Έλληνας πολίτης δεν 
κατέθεσε το όπλο, αλλά το ύψωσε σε θέση ετοιμότητας με το δάκτυλο 
στη σκανδάλη και συγχρόνως έκανε δύο έως τρία βήματα προς τον με¬ 
θοριακό στρατιώτη. Γι’ αυτό ο μεθοριακός στρατιώτης πυροβόλησε 
προειδοποιητικά στον αέρα και μετά από αυτό το ένοπλο άτομο σταμά¬ 
τησε. 

Ο δεύτερος μεθοριακός στρατιώτης που έφθασε, προσπάθηκε με το 
αριστερό χέρι να αφαιρέσει το όπλο από το ένοπλο άτομο, αλλά επειδή 
αυτό δεν έδωσε το όπλο, ο πρώτος στρατιώτης (ο αρχηγός της μεθορια¬ 
κής περιπόλου) διέταξε αυτόν τον στρατιώτη να απομακρυνθεί από το 
ένοπλο πρόσωπο και αυτός υπάκουσε. Το ένοπλο άτομο ξεκίνησε και 
πάλι προς τον πρώτο μεθοριακό στρατιώτη και ο δεύτερος στρατιώτης 
πυροβόλησε προειδοποιητικά στον αέρα. 

Το ένοπλο πρόσωπο δεν έλαβε υπόψη του ούτε την προειδοποίηση 
αυτή και συνέχισε να κινείται προς τον πρώτο στρατιώτη με το όπλο σε 
ετοιμότητα και το δάκτυλο στην σκανδάλη. Τότε ο πρώτος στρατιώτης 
άνοιξε πυρ πυροβολώντας μπροστά από τα πόδια του ένοπλου ατόμου 
και τότε συνέβη ο τραυματισμός. Το τραυματισμένο άτομο τη στιγμή 
εκείνη υπερπήδησε την μεθόριο γραμμή και τότε του έπεσε το κυνηγε¬ 
τικό όπλο, το οποίο έμεινε στο Γιουγκοσλαβικό έδαφος. Το τραυματι¬ 
σμένο άτομο, προς το οποίο πλησίαζαν άλλοι κυνηγοί, πήγε βαθύτερα 
στο Ελληνικό έδαφος, ενώ οι Γιουγκοσλάβοι μεθοριακοί στρατιώτες πή¬ 
ραν το όπλο, που ήταν γεμάτο με δύο σφαίρες και τραβήχτηκαν στο βά¬ 
θος του εδάφους της Σοσιαλιστικής Ομόσπονδης Δημοκρατίας της Γιου¬ 
γκοσλαβίας. 

Το συμβάν αυτό έχει περιγράφει λεπτομερώς στην υπ’ αριθ. 4 απο 
14.2.1990 επιστολή του Γιουγκοσλαβικού τμήματος της Μικτής Επι¬ 
τροπής Μεθοριακού Τομέα I, καθώς και στη συνάντηση της αναφερομε- 
νης επιτροπής, που πραγματοποιήθηκε την 11.2.1990, όταν η Γιου¬ 
γκοσλαβική πλευρά παρουσίασε στην Ελληνική πλευρά αποδεικτικό 
υλικό για το επεισόδιο που προκλήθηκε. Στο Γιουγκοσλαβικό έδαφος 
ανακαλύφθηκαν ίχνη αίματος στο όπλο, σε μια μεγάλη και μια μικρ 1 ! 
πέτρα, σε απόσταση 70 εκατοστών από την μεθόριο γραμμή και ίχνη αί¬ 
ματος αναμεμιγμένου με χώμα, καθώς και ίχνη υποδημάτων στη θέση 
του συμβάντος που προαναφέρθηκε. Τα ίχνη του αίματος που βρέθηκα 11 

δόθηχ* ν ®ΡΎ° τε Ρ α Ύ ια εργαστηριακή ανάλυση και διαπιστώθηκε ότι 
οόκειται για ανθρώπινο αίμα που ανήκει στην ομάδα αίματος «Ο». 
Αυτά τα αποτελέσματα αναφέρθηκαν στην Ελληνική Αντιπροσωπεία 
της Μόνιμης Μικτής Γιουγκοσλαβο-Ελληνικής Μεθοριακής Επιτρο- 

^Στο Ελληνικό έδαφος δεν ανακαλύφθηκαν ίχνη υποδημάτων, ούτε 
Χ ων μεθοριακών στρατιωτών, ούτε του κυνηγού. 

Η Γιουγκοσλαβική Αντιπροσωπεία θεωρεί ότι στην Ελληνική πλευρά 
παρουσιάαθηκαν α ρ χεχ ,ά στοχεία και αποδείξεις ότι ο Έλληνας πολίτης 

- κυνηγός προκάλεσε μεθοριακό επεισόδιο σύμφωνα με το άρθρο 3, πα- 
οάγραφος 3 (μη επιτρεπόμενη διέλευση και αποστολή προσώπων πέρα 
της μεθορίου, μετά ή άνευ οπλισμού) της Συμφωνίας. 

Η συμπεριφορά των Γιουγκοσλάβων στρατιωτών κατά το συμβάν 
αυτό ήταν στα πλαίσια των διατάξεων των νόμων που ισχύουν στη 
Σ.Ο.Δ. Γιουγκοσλαβίας. 

4, Κάθε Αντιπροσωπεία για το θέμα αυτό θα ενημερώσει την Κυβέρ¬ 
νησή της σύμφωνα με το άρθρο 8, παράγραφος 2 της Συμφωνίας. 

ΕΓΠ ΤΟΤ ΤΡΙΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Μετά την πραγματοποιηθεϊσα ανάλυση των εργασιών των ΜΕΜΤ 
η Επιτροπή διαπίστωσε ότι αυτές: 

α) Κατά την διάρκεια των εργασιών τους τήρησαν τη Συμφωνία τις 
διατάξεις, που αφορούν τις εργασίες τους και τις αποφάσεις της παρού¬ 
σας Επιτροπής. * 

β) Κατέβαλαν προσπάθειες για την πρόληψη και παρεμπόδιση των 
μεθοριακών επεισοδίων γεγονός που συνετέλεσε ώστε ο συνολικός αριθ¬ 
μός αυτών να μειωθεί κατά την περίοδο αυτή συγκριτικά με την προη¬ 
γούμενη. Ιδιαίτερα στον τέταρτο μεθοριακό τομέα δεν έγινε κανένα επει¬ 
σόδιο. 

γ) Επέλυσαν με επιτυχία το μεγαλύτερο μέρος των μεθοριακών επει¬ 
σοδίων. 

2. Η Επιτροπή έκρινε σαν αναγκαίο, όπως οι ΜΕΜΤ καταβάλλουν 
ακόμη μεγαλύτερες προσπάθειες, για την πρόληψη και παρεμπόδιση 
των μεθοριακών επεισοδίων, με σκοπό τη βελτίωση της καταστάσεως 
στη μεθόριο και ιδιαίτερα σε εκείνους τους τομείς στους οποίους λόγω 
της εύκολης πρόσβασης στα σύνορα υπάρχουν μεγαλύτερες πιθανότητες 
για την πρόκληση μεθοριακών επεισοδίων. Για το σκοπό αυτό κρίνεται 
απαραίτητο όπως οι ΜΕΜΤ: 

α) Συνεχίσουν τη μέχρι σήμερα καλή συνεργασία, παρακολουθούν και 
μελετούν την κατάσταση στα σύνορα και αλληλοενημερώνονται γι’ 
αυτή. 

β) Ενημερώνουν έγκαιρα την άλλη πλευρά, αμέσως μετά την πρό¬ 
κληση μεθοριακού επεισοδίου, αφού διαπιστώσουν λεπτομερώς και 
αντικειμενικά και στηρίξουν με στοιχεία και αποδείξεις τη δημιουογη- 
θείσα κατάσταση. 

γ) Συντάσσουν κατά τρόπο σαφή και ακριβή τις επιστολές, τα πρωτό¬ 
κολλα και τις αποφάσεις που έλαβαν. 

3. Η Επιτροπή θα συνεχίσει να παρέχει στις ΜΕΜΤ τη βοήθεια της. 

ΕΠΙ ΤΟΥ ΤΕΤΑΡΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 


Σχετικά με την προστασία, συντήρηση και ανανέωση των μεθορια¬ 
κών οροσήμων και την εκκαθάριση της μεθοριακής γραμμής, σύμφωνα 
με την Συμφωνία του έτους 1958 και την απόφαση της Επιτροπής που 
περιέχεται στο 3ο θέμα της ημερήσιας διάταξης της XXIV Συνόδου του 
έτους 1983, η Επιτροπή αποφάσισε: 

1 · Οι εργασίες επί του εδάφους θα εκτελεσθούν σύμφωνα με το 4ο 
θέμα της ημερήσιας διάταξης του Πρωτοκόλλου της XXVI Τακτικής 
Συνόδου του έτους 1985 και τις οδηγίες για εκτέλεση εργασιών προ- 
ατααίας, συντηρήσεως και ανανεώσεως των οροσήμων της Ελληνο— 
• ιουγκοσλαβικής μεθορίου, που επισυνάπτονται ως Παράρτημα «I» στο 
Πρωτόκολλο της XXVII Τακτικής Συνόδου του έτους 1986. 

2. Για την εκτέλεση των παραπάνω εργασιών στη μεθόριο, η Επι¬ 
τροπή, θα συγκροτήσει Μικτή Τεχνική Ομάδα στην οποία από κάθε 
π λευρά θα συμμετέχουν: 

~ Ενας Αξιωματικός γεωδαίτης ως επικεφαλής. 

~ Ενας Κατώτερος Αξιωματικός ως βοηθός. 

~ Ενας Διερμηνέας και 

~ Δώδεκα έως δεκαπέντε στρατιώτες. 

3· Οι δύο πλευρές θα εκτελέσουν το έτος 1991 τις εργασίες για τις 
Ομοιες είναι υπεύθυνες σύμφωνα με το άρθρο 2 παράγραφος 2 της Συμ¬ 
φωνίας του 1958. στον πρώτο τομέα από το Ελληνικά - Γιουγκοσλά¬ 
βικο - Βουλγαρικό τριεθνές μέχρι και την πυραμίδα 94. 

4. Κάθε πλευρά για τη δική της Μ.Τ.Ο. θα εξασφαλίσει όργανα. 


υλικά, μεταφορικά μέσα και λοιπά μέσα, που είναι απαραίτητα για την 
επιτυχή εκτέλεση των εργασιών. 

5. Η Μ.Τ.Ο. θα αρχίσει τις εργασίες στο πρώτο τομέα στις 6 Ιουνίου 
1991 και θα τις περατώσει το αργότερο μέχρι τέλους Σεπτεμβρίου του 
ίδιου έτους. 

6. Οι δύο πλευρές θα λάβουν όλα τα απαραίτητα μέτρα, σύμφωνα με 
το πνεύμα του άρθρου 15 της Συμφωνίας του 1958, το τέταρτο θέμα 
της ημερήσιας διατάξης του Πρωτοκόλλου της XXII Συνόδου της Επι¬ 
τροπής και τις οδηγίες του Παραρτήματος «I» του Πρωτοκόλλου της 
XXVII Συνόδου, για να εξασφαλισθεί στη Μ.Τ.Ο. η απρόσκοπτη εργα¬ 
σία και κίνηση κατά μήκος των συνόρων, κατά τον χρόνο εκτελέσεως 
των εργασιών. 

7. Οι επικεφαλής των Μ.Τ.Ο. θα συναντηθούν στις 6 Ιουνίου 1991 
και ώρα 11.00 Ελληνική (10.00 ώρα Γιουγκοσλαβίας), στη μεθοριακή 
πυραμίδα 27/2 (Λίμνη της Δοϊράνης), για την έναρξη των εργασιών. 

8. Τα δύο μέρη της Μ.Τ.Ο. κατά το χρόνο της εκτέλεσης των εργα¬ 
σιών στη μεθόριο θα συνεργάζονται και θα αλληλοσυμπληρώνονται στην 
εργασία τους. 

9. Η συντήρηση των πλωτών οροσήμων θα γίνει όπως ορίζεται στο 
άρθρο 2 Παράγραφοι 6 και 7 της Συμφωνίας του 1958. 

ΕΠΙ ΤΟΥ ΠΕΜΠΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η Μ.Τ.Ο. θα εκτελέσει τις εργασίες προστασίας, συντηρήσεως και 
ανανεώσεως των οροσήμων της Ελληνο-Γιουγκοσλαβικής μεθορίου 
σύμφωνα με τις οδηγίες για την εκτέλεση των εργασιών αυτών, που συ¬ 
νέταξε η Επιτροπή κατά την XXVII Σύνοδο του έτους 1986 και αποτε¬ 
λούν το Παράοτημα «I» του Πρωτοκόλλου της ιδίας Συνόδου. 

ΕΠΙ ΤΟΥ ΕΚΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Η Επιτροπή αποφάσισε όπως η τριακοστή δευτέρα Τακτική Σύνο¬ 
δος πραγματοποιηθεί στη Θεσσαλονίκη, το δεύτερο δεκαπενθήμερο του 
μηνός Μαΐου 1991. 

2. Την ακριβή ημερομηνία της Συνόδου και τη διάρκειά της θα προ¬ 
τείνει ο Πρόεδρος της Ελληνικής Αντιπροσωπείας. 

3. Και οι δύο αντιπροσωπείες διαπίστωσαν ότι η Σύνοδος της Επι¬ 
τροπής πραγματοποιήθηκε σε ατμόσφαιρα φιλίας, συνεργασίας και 
αμοιβαίας κατανόησης. 

4. Κάθε πλευρά θα υποβάλει αυτό το Πρωτόκολλο στην Κυβέρνησή 
της. 

Το πρωτόκολλο αυτό συντάχθηκε σε δύο πρωτότυπα αντίτυπα, στην 
Ελληνική και Σερβοκροατική γλώσσα. Τα κείμενα και στις δύο γλώσσες 
έχουν την ίδια ισχύ. 

Συντάχθηκε στα Σκόπια, 31 Μαΐου 1990 

Ο Πρόεδρος Ο Πρόεδρος 

της Ελληνικής της Γιουγκοσλαβικής 

Αντιπροσωπείας Αντιπροσωπείας 

της Μόνιμης Μικτής Μεθοριακής της Μόνιμης Μικτής Μεθοριακής 
Επιτροπής Επιτροπής 

ΠΑΝΑΓΙΩΤΗΣ ΣΤΑΘΟΠΟΥΛΟΣ ΝΤΡΑΓΚΑΝ ΤΟΥΜΑΝΟΒΣΚΙ 
ΤΑΞΙΑΡΧΟΣ 


ΠΡΩΤΟΚΟΛΛΟ 

της Τριακοατής Δεύτερης Τακτικής Συνόδου της Μόνιμης Μικτής Ελ¬ 
ληνο - Γιουγκοσλαβικής Μεθοριακής Επιτροπής. 

Κατά το χρόνο από 20 έως 24 Μαΐου 1991 πραγματοποιήθηκε στη 
Θεσσαλονίκη η Τριακοστή Δεύτερη Τακτική Σύνοδος της Μόνιμης Μι¬ 
κτής Ελληνο - Γιουγκοσλαβικής Μεθοριακής Επιτροπής, που συγκρο¬ 
τήθηκε σύμφωνα με το άρθρο 4 της από 17 Δεκεμβρίου 1958 Συμφω¬ 
νίας, μεταξύ της Κυβερνήσεως του Βασιλείου της Ελλάδας και της Κυ- 
βερνήσεως της Ομόσπονδης Λαϊκής Δημοκρατίας της Γιουγκοσλαβίας 
«Περί προστασίας, συντηρήσεως και ανανεώσεως των οροσήμων (χερ¬ 
σαίων και πλωτών) επί της Ελληνο - Γ ιουγκοσλαβικής Μεθορίου και 
περί προλήψεως, παρεμποδίσεως, τρόπου εξετάσεως και επιλύσεως των 
μεθοριακών επεισοδίων». 

Στη Σύνοδο αυτή έλαβαν μέρος: 
α) Από Ελληνικής Πλευράς 

Ταξίαρχος, ΑΝΑΣΤΑΣΙΟΥ ΑΝΑΣΤΑΣΙΟΣ, ως Πρόεδρος 

Αντισυνταγματάρχης, ΔΑΒΑΚΗΣ ΔΗΜΗΤΡΙΟΣ, ως Αναπληρω¬ 
τής Πρόεδρος και Μέλος 

Ταγματάρχης, ΚΟΚΟΡΟΠΟΥΛΟΣ ΧΡΗΣΤΟΣ, ως Μέλος 

Λοχαγός, ΣΟΥΛΑΝΔΡΟΣ ΠΑΝΑΓΙΩΤΗΣ, ως Μέλος και Εμπειρο¬ 
γνώμονας 


1934 

ΜΠΟΥΣΜΠΟΥΚΙΔΗΣ ΣΤΑΥΡΟΣ, ως Εμπειρογνώμονας 

Επιλοχίας, ΠΕΧΛΙΒΑΝΟΠΟΥΑΟΣ ΓΕΩΡΓΙΟΣ, ως Εμπειρογνώ¬ 
μονας 

ΜΥΣΤΑΚΙΔΗΣ ΣΩΤΗΡΙΟΣ, ως Διερμηνέας 
β) Από Γιουγκοσλαβικής Πλευράς 

ΤΡΑΓΙΑΝΩΒ ΠΑΥΛΕ, ως Πρόεδρος 

Συνταγματάρχης, ΚΟΣΤΙΤΣ ΜΙΟΝΤΡΑΓΚ, ως Αναπληρωτής 
Πρόεδρος και Μέλος 

Συνταγματάρχης, ΚΟΣΤΙΤΣ ΖΙΒΟΡΑΝΤ, ως Μέλος 
ΤΣΙΤΣΑΚΟΒΣΚΙ ΓΙΟΝΑΝ, ως Μέλος 
ΣΤΟΪΣΑΒΛΙΕΒΙΤΣ ΝΤΟΥΣΑΝ, ως Εμπειρογνώμονας 

Αντισυνταγματάρχης, ΚΑΛΟΥΤΖΕΡΟΒΙΤΣ ΒΙΝΤΟΣΑΒ, ως 
Εμπειρογνώμονας 

ΑΡΣΟΒΣΚΙ ΛΙΟΥΠΤΣΟ, ως Εμπειρογνώμονας 

ΑΓΓΕΛΟΒΣΚΙ ΕΛΕΝΚΟ, ως Διερμηνέας 

Η Μόνιμη Μικτή Μεθοριακή Επιτροπή (παρακάτω στο κείμενο ανα- 
φερόμενη απλώς Επιτροπή) καθόρισε για την παρούσα Σύνοδο τα παρα¬ 
κάτω: 

ΗΜΕΡΗΣΙΑ ΔΙΑΤΑΞΗ 

1. Αμοιβαία ενημέρωση των αντιπροσωπειών για την εφαρμογή της 
Συμφωνίας και των αποφάσεων που ελήφθησαν κατά την Τριακοστή 
Πρώτη Τακτική Σύνοδο ίής Επιτροπής. 

2. Εξέταση των μεθοριακών επεισοδίων, που προκλήθηκαν κατά την 
περίοδο από 1ης Μαΐου 1990 μέχρι 30ης Απριλίου 1991. 

3. Εξέταση των εργασιών των Μικτών Επιτροπών Μεθοριακών Το¬ 
μέων (ΜΕΜΤ) κατά την περίοδο από 1ης Μαΐου 1990 μέχρι 30ης 
Απριλίου 1991. 

4. Οργάνωση των εργασιών διατηρήσεως, συντηρήσεως και ανανε- 
ώσεως των μεθοριακών σημειών επί της Ελληνο-Γιουγκοσλαβικής με¬ 
θορίου, με βάση τη Συμφωνία του έτους 1958, που θα εκτελεσθούν 
κατά το έτος 1992. 

5. Εξέταση και αποδοχή των οδηγιών για την εκτέλεση των εργα¬ 
σιών διατηρήσεως, συντηρήσεως και ανανεώσεως των μεθοριακών ση¬ 
μείων επί της Ελληνο-Γιουγκοσλαβικής μεθορίου. 

6. Καθορισμός τόπου και ημερομηνίας συγκλήσεως της επόμενης 
τακτικής συνόδου της Επιτροπής. 

Επί των παραπάνω θεμάτων της Ημερήσιας Διάταξης η Επιτροπή 
διαπίστωσε και αποφάσισε τα παρακάτω: 

ΕΠΙ ΤΟΥ ΠΡΩΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Μετά από λεπτομερή ενημέρωση των δύο Αντιπροσωπειών, για 
τα ληφθέντα μέτρα επί της εφαρμογής της Συμφωνίας και των αποφά¬ 
σεων που ελήφθησαν κατά την Τριακοστή Πρώτη, καθώς και κατά τις 
προηγούμενες Τακτικές Συνόδους της Επιτροπής, σχετικά με την πρό¬ 
ληψη, παρεμπόδιση και αποτελεσματική επίλυση των μεθοριακών επει¬ 
σοδίων, την προστασία, συντήρηση και ανανέωση των οροσήμων και 
της μεθοριακής γραμμής στην Ελληνο-Γιουγκοσλαβική μεθόριο, η 
Επιτροπή διαπίστωσε ότι: 

α. Και οι δύο πλευρές έλαβαν μέτρα και κατέβαλαν προσπάθειες για 
την εφαρμογή της Συμφωνίας και των αποφάσεων της Τριακοστής 
Πρώτης και των προηγουμένων Τακτικών Συνόδων της Επιτροπής. 

β. Παρά τα ληφθέντα μέτρα κατά την περίοδο αυτή συγκριτικά με 
την προηγούμενη, παρατηρήθηκε αύξηση του αριθμού των μεθοριακών 
επεισοδίων. Όλα τα επεισόδια ήταν ελαφράς μορφής. 

γ. Οι δύο πλευρές έλαβαν τα απαραίτητα μέτρα με σκοπό την προ¬ 
στασία, συντήρηση και ανανέωση των πλωτών οροσήμων στις λίμνες 
Δοϊράνης και Πρέσπας. Τα αποκοπέντα πλωτά ορόσημα τοποθετήθη¬ 
καν στις θέσεις τους. 

2. Η Επιτροπή κατέληξε στο συμπέρασμα ότι είναι απαραίτητο όπως 
και οι δύο πλευρές και στο μέλλον καταβάλλουν μεγαλύτερες προσπά¬ 
θειες για την εφαρμογή της Συμφωνίας και των αποφάσεων της Επιτρο¬ 
πής και ιδιαίτερα για την πρόληψη και παρεμπόδιση των μεθοριακών 
επεισοδίων, που προκαλούν ένοπλα άτομα (κυνηγοί και στρατιώτες), 
καθώς και πολίτες. 

ΕΠΙ ΤΟΥ ΔΕΥΤΕΡΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Η Επιτροπή αποφάσισε όπως η Ελληνική πλευρά αποζημιώσει την 
Γιουγκοσλαβική με το ποσό των πενήντα χιλιάδων (50.000) δραχμών 
για τη ζημιά που προκλήθηκε μετά το μεθοριακό επεισόδιο που έγινε 
στις 4 Ιουλίου 1990 εξ’ αιτίας της προκλήσεως και επεκτάσεως πυρκα- 
ϊάς από το Ελληνικό στο Γιουγκοσλαβικό έδαφος στη μεθοριακή πυρα¬ 
μίδα 28. 


2. Η Επιτροπή εξέτασε 32 περιπτώσεις που αναφέρθηκαν ως μεθο¬ 
ριακά επεισόδια και δεν επέλυσαν οι Μικτές Επιτροπές Μεθοριακού Το¬ 
μέα από τα οποία 1 η Γιουγκοαλαβική πλευρά απεδέχθη (επικόλληση 
αφίσας), ενώ για τα 31 η Επιτροπή δεν έλαβε ομόφωνη απόφαση και οι 
αντιπροσωπείες έλαβαν τις παρακάτω διαφορετικές θέσεις: 

α. Για τις 29 περιπτώσεις που αναφέρθηκαν ως επεισόδια από τα Ελ¬ 
ληνικά Τμήματα της Μικτής Επιτροπής Μεθοριακού Τομέα I (20) και 
της Μικτής Επιτροπής Μεθοριακού Τομέα II (9) και αναφέρονται σε πα¬ 
ράνομες εκ προθέσεως διαβάσεις ατόμων πέρα των συνόρων, εκφράσθη- 
καν οι παρακάτω απόψεις: 

Άποψη της Ελληνικής Αντιπροσωπείας 

- Η Συμφωνία του 1958, στο άρθρο 3 ορίζει σαφώς την έννοια 
του όρου «μεθοριακό επεισόδιο» και συγκεκριμένα στην παράγραφο 3 
καθορίζει ότι μεθοριακό επεισόδιο είναι «η μη επιτρεπόμενη διέλευση και 
αποστολή προσώπων πέραν της μεθορίου, μετά ή άνευ οπλισμού», αδια¬ 
κρίτως εάν η διέλευση αυτή γίνεται από πρόθεση ή χωρίς πρόθεση. 

- Το άρθρο 5 της Συμφωνίας καθορίζει τις αρμοδιότητες της Μονί¬ 
μου Μικτής Μεθοριακής Επιτροπής, μία από τις οποίες είναι, σύμφωνα 
με την παράγραφο 6, «ο καθορισμός των τρόπων και η λήψη των δεό¬ 
ντων μέτρων, δια την επιστροφήν των προσώπων που διέβησαν την με¬ 
θόριον όχι από πρόθεση», ενώ ο τρόπος επιστροφής των προσώπων που 
παραβιάζουν την μεθόριο εκ προθέσεως δεν εμπίπτει στις αρμοδιότητες 
της Μονίμου Μικτής Μεθοριακής Επιτροπής. 

- Το άρθρο 11 της Συμφωνίας καθορίζει τις αρμοδιότητες των Μι¬ 
κτών Επιτροπών Μεθοριακών Τομέων, μία από τις οποίες είναι, σύμ¬ 
φωνα με την παράγραφο 3, «η επιστροφή των προσώπων που διέβησαν 
την μεθόριο όχι από πρόθεση», σύμφωνα με τους τρόπους που καθορίζει 
η Μόνιμη Μικτή Μεθοριακή Επιτροπή. 

- Το θέμα με αριθμό 5 της Ημερήσιας Διατάξεως της 18ης Τακτι¬ 
κής Συνόδου της Μονίμου Μικτής Μεθοριακής Επιτροπής δεν διαφορο¬ 
ποιεί τα παραπάνω, αντίθετα μάλιστα, επιβεβαιώνει την εφαρμογή του 
άρθρου 5, παράγραφος 6 και του άρθρου 11, παράγραφος 3 της Συμ¬ 
φωνίας, αφού απλώς επαναλαμβάνει την αρμοδιότητα της Μονίμου Μι¬ 
κτής Μεθοριακής Επιτροπής και της Μικτής Επιτροπής Μεθοριακού 
Τομέα για τους τρόπους και τις διαδικασίες επιστροφής (και μόνον επι¬ 
στροφής) των προσώπων που διέρχονται τη μεθόριο όχι από πρόθεση 
και δεν αναφέρεται καθόλου στον ορισμό της έννοιας «μεθοριακά επεισό¬ 
δια» ο οποίος καθορίζεται σαφέστατα στο άρθρο 3, παράγραφος 3, της 
Συμφωνίας. 

- Μετά τα παραπάνω η Ελληνική αντιπροσωπεία θεωρεί τις 29 πε¬ 
ριπτώσεις κατά τις οποίες 113 άτομα εισήλθαν εκ προθέσεως από την 
Γιουγκοσλαβία εντός του Ελληνικού εδάφους από μη επιτρεπόμενα ση¬ 
μεία, ότι είναι μεθοριακά επεισόδια και σύμφωνα με το άρθρο 3 παρά¬ 
γραφος 3 της Συμφωνίας της 17ης Δεκεμβρίου 1958 που ισχύει με¬ 
ταξύ των δύο χωρών. 

Άποψη της Γιουγκοσλαβικής Αντιπροσωπείας 

Η Γ ιουγκοαλαβική πλευρά θεωρεί ότι όλες αυτές οι περιπτώσεις που 
αφορούν τις εκ προθέσεως παράνομες διελεύσεις ατόμων πέρα των συ¬ 
νόρων, ατα πλαίσια των διατάξεων του άρθρου 5, παράγραφος 6 και άρ¬ 
θρο 11, παράγραφος 3 και σε σχέση με το άρθρο 3, παράγραφος 3 της 
Συμφωνίας, δεν αποτελούν μεθοριακά επεισόδια. Σύμφωνα μέ τις δια¬ 
τάξεις της Συμφωνίας που αναφέρθηκαν στην αρμοδιότητα των Μικτών 
Επιτροπών Μεθοριακών Τομέων και της Μόνιμης Μικτής Μεθοριακής 
Επιτροπής ανήκουν μόνο τα άτομα που χωρίς πρόθεση διέβησαν την με¬ 
θόριο και η επιστροφή τους στο έδαφος της άλλης πλευράς πρέπει να γί¬ 
νεται όσο το δυνατόν πιο γρήγορα και εντός της προθεσμίας των 6 ημε¬ 
ρών και για την παράδοση και παραλαβή των ατόμων αυτών συντάασε- 
ται πρωτόκολλο στα πλαίσια των διατάξεων του Τμήματος III, άρθρα 
1,2 και 3 των Κανόνων επί της διαδικασίας της εργασίας των Μικτών 
Επιτροπών των Μεθοριακών Ελληνο-Γιουγκοσλαβικών Τομέων. Την 
ομόφωνη απόφαση, σχετικά με την ερμηνεία της εφαρμογής του άρθρο» 
5, παράγραφος 6 και του άρθρου 11 παράγραφος 3, σε σχέση με το άρ¬ 
θρο 3, παράγραφος 3 της Συμφωνίας, πήρε η Μόνιμη Μικτή Ελληνο-- 
Γιουγκοαλαβική Μεθδριακή Επιτροπή κατά την XVIII Τακτική Σύνοδο 
που έγινε το έτος 1977 στη Θεσσαλονίκη. Η Γιουγκοσλαβική πλευρά» 
τηρώντας τις διατάξεις της Συμφωνίας, τους κανόνες επί της διαδικα 
αίας της εργασίας των Μικτών Επιτροπών των Μεθοριακών Ελληνο 
Γιουγκοσλαβικών Τομέων, τους Κανόνες επί της διαδικασίας της εργ® 
σίας της Μόνιμης Μικτής Ελληνο - Γ ιουγκοσλαβικής Μεθοριακής Επ ι 
τροπής και τις αποφάσεις της Επιτροπής της XVIII Τακτικής ; Συνοοο 
(θέμα 5 Ημερήσιας Διατάξεως), τις περιπτώσεις της εκ προθέσεως \*·Λ 
επιτρεπομένης διαβάσεως ατόμων πέρα των συνόρων δεν τις θεωρό 
μεθοριακά επεισόδια και ως τέτοια δεν τα ανέφερε στην Ελληνικ 

πλευρά, αν χαι κατά την περίοδο από 1ης Μαΐου 1990 μέχρι 30 Απρι¬ 
λίου 1991 σδ 53 περιπτώσεις, παράνομα και εκ προθέσεως διέβησαν 
μεθόριο από το Ελληνικό στο Γιουγκοσλαβικά έδαφος 158 άτομα. 
Από τις περιπτώσεις αυτΕ ί 36 σημειώθηκαν στο μεθοριακό Τομέα I 
, 1 20 άτομα) και 1“ στο μεθοριακό Τομέα II (38 άτομα). Εκτός αυτό, 
έλα τα άτομα που εκ προθέσεως παράνομα διέβησαν την μεθόριο και 
τα οποία η Ελληνική πλευρά ανέφερε μεθοριακό επεισόδιο, δεν πα- 
οαδόθηκαν στο αντίστοιχο Γιουγκοαλαβικό τμήμα της Μικτής Επιτρο¬ 
πή,. Μεθοριακού Τομέως στα πλαίσια των διατάξεων των Κανόνων επί 
χης διαδικασίας της εργασίας των Μικτών Επιτροπών των Μεθοριακών 
£^η νο _Γιουγκοσλαβικών Τομέων. 

_ Η Γιουγκοσλαβική πλευρά θεωρεί ότι το θέμα αυτό, το οποίο στην 
πράξη δημιουργούσε δυσκολίες, οριστικά επιλύθηκε εις την XVIII Τα¬ 
κτική Σύνοδο της Επιτροπής και σχετικά με αυτό ήδη ενημέρωσε τον 
Πρόεδρο της Ελληνικής Αντιπροσωπείας της Μόνιμης Μικτής Μεθο¬ 
ριακής Επιτροπής και τους Προέδρους των Ελληνικών αντιπροσωπειών 
των Μικτών Επιτροπών Μεθοριακών Τομέων I και II. Οι περιπτώσεις 
της μη επιτρεπομένης εκ προθέσεως διελεύσεως ατόμων πέρα των συ¬ 
νόρων και κατά την περίοδο των προηγουμένων Συνόδων της Επιτρο¬ 
πής αναφέροντο κατά καιρούς ως μεθοριακά επεισόδια και η Επιτροπή 
πάντοτε ελάμβανε αποφάσεις ότι δεν αποτελούν επεισόδια και αυτά που 
αναφέροντο τα διέγραφε. 

β. Για την περίπτωση της πυρκαϊάς της 30 Ιουνίου 1990 που εκδη¬ 
λώθηκε και επεκτάθηκε στο έδαφος των δύο (2) χωρών πλησίον της με¬ 
θοριακής πυραμίδας 150/9 οι Αντιπροσωπείες συμφώνησαν με την 
κοινή εκτίμηση των εμπειρογνωμόνων ότι επί του Ελληνικού εδάφους 
προκλήθηκε ζημιά τριακόσιες τριάντα εννιά χιλιάδες επτακόσιες εβδο¬ 
μήντα (339.770) δραχμές, ενώ επί του Γιουγκοσλαβικού εδάφους δια¬ 
κόσιες τριάντα μία χιλιάδες (231.000) δηνάρια καθώς και με το επί τό¬ 
που συνταχθέν και επικυρωθέν κοινό σχεδιάγραμμα το οποίο επισυνά¬ 
πτεται ως Παράρτημα «Α». Όσον αφορά το σημείο εκδηλώσεως της 
πυρκαϊάς οι Αντιπροσωπείες εξέφρασαν διαφορετικές απόψεις όπως πα¬ 
ρακάτω: 

Άποψη της Ελληνικής Αντιπροσωπείας 

Η πυρκαϊά προκλήθηκε μέσα στο Γιουγκοσλαβικό έδαφος στο ύψος 
της πυραμίδας 150/9 και σε απόσταση περίπου 30-40 μέτρα από τη 
μεθοριακή γραμμή και στη συνέχεια επεκτάθηκε και στο Ελληνικό έδα¬ 
φος, αποτεφρώνοντας 34,5 στρέμματα αθέριστα Ελληνικά σιτηρά. 

Η απόψη αυτή στηρίζεται: 

- Στις μαρτυρίες Ελλήνων κατοίκων της περιοχής και του Αγροφύ¬ 
λακα του χωριού Νέος Καύκασος, Γιαλαμά Γεωργίου που έτρεξε στον 
τόπο της πυρκαϊάς και διεπϊστωσε ότι μέχρι εκείνη τη στιγμή είχαν καεί 
6-7 στρέμματα σιτηρά στο Γιουγκοσλαβικό έδαφος και 1-1 'Λ στο 
Ελληνικό έδαφος. Επίσης ανέφερε ότι ο καπνός φαινόταν χαρακτηρι¬ 
στικά πέραν των συνόρων όταν ξεκίνησε η πυρακαϊά. Επίσης η πυρκαϊά 
βεβαιώθηκε ότι ξεκίνησε από το Γιουγκοσλαβικό έδαφος από τον Έλ¬ 
ληνα στρατιώτη παρατηρητή του φυλακίου Νίκης και ο οποίος είχε άρι- 
στη παρατήρηση και ήταν γνώστης της ορίου γραμμής, η οποία στην 
περιοχή της είναι χαρακτηριστική και αποκλείει την περίπτωση λάθους. 

- Η κατεύθυνση του ανέμου τη στιγμή της πυρκαϊάς ήταν από ΒΔ 
προς ΝΑ που αποδεικνύεται από τον τρόπο που είχαν καεί και την κλίση 
που είχαν τα διάφορα είδη σποράς στην περιοχή. 

- Στα Ελληνικά σπαρτά υπήρχαν καμμένες εσοχές από ΒΔ προς ΝΑ 
απόδειξη ότι η πυρκαϊά προερχόταν από την ίδια κατεύθυνση (Γιου¬ 
γκοσλαβία προς Ελλάδα). 

- Κατά μήκος της μεθορίου στο Ελληνικό έδαφος και σε απόσταση 3 
μέτρων από την όριο γραμμή υπάρχει αγροτικός δρόμος και είναι αδύ¬ 
νατος η υπερπήδηση έρπουσας πυρκαϊάς και μάλιστα αντίθετα προς τον 
άνεμο. 

- Στην πραγματογνωμοσύνη της Ελληνικής Επιτροπής, η οποία 
μετέβη οτον χή πο χης πυρκαϊάς και συμπέρανε από την όλη εικόνα του 
χώρου και τα λοιπά στοιχεία ότι η πυρκαϊά προήλθε από το Γιουγκοσ¬ 
λαβικό έδαφος. 

- Κατόπιν των παραπάνω η Ελληνική πλευρά βάσει του άρθρου 3 
παράγραφος 12 της Ελληνο-Γιουγκοσλαβικής Συμφωνίας του 1958 
νεωρεί μεθοριακό επεισόδιο και απαιτεί την καταβολή από τη Γιου¬ 
γκοσλαβική πλευρά, της από κοινού εκτιμηθείσας απσζημιώσεως 
(339.770 δραχμές) εξ αιτίας της καταστροφής Ελληνικών καλλιερ¬ 
γειών. 


Αποψη της Γιουγκοσλαβικής Αντιπροσωπείας 
~ Την 30 Ιουνίου 1990 και ώρα 13.45' Γιουγκοσλαβίας πλησίον 
μεθοριακής πυραμίδας 150/9 και επί του Ελληνικού εδάφους εκδη¬ 
λώθηκε πυρκαϊά που λίγο αργότερα επεκτάθηκε στο Γιουγκοσλαβικό 


έδαφος καλύπτοντας επιφάνεια περίπου 14 εκταρίων με σιτηρά ιδιοκτη¬ 
σίας του αγροτικού συγκροτήματος «Πελαγωνία» τα οποία σχεδόν ολο- 
σχερώς αποτεφρώθηκαν. Με την περίπτωση αυτή προκλήθηκε επεισό¬ 
διο όπως προβλέπεται στο άρθρο 3 παράγραφος 12 της Συμφωνίας. 

- Το ότι το επεισόδιο αυτό προκλήθηκε από Ελληνικής πλευράς επι¬ 
βεβαιώνεται από την Γιουγκοσλαβική Αντιπροσωπεία με ακόλουθα γε¬ 
γονότα: 

- Μετά βεβαιότητας μπορεί να διαπιστωθεί ότι κατά τη διάρκεια 
της ημέρας, προ και κατά το χρόνο της εκδηλώσεως της πυρκαϊάς στο 
Γιουγκοσλαβικό έδαφος, σε ολόκληρο το χώρο των επιφανειών που 
αποτεφρώθηκαν δεν υπήρχε κανένας Γιουγκοσλάβος πολίτης. Αυτό βε¬ 
βαιώνουν όργανα του Γιουγκοσλαβικού στρατού καθώς και εκπρόσω¬ 
ποι της επιχειρήσεως που υπέστη τη ζημιά, της οποίας οι εργάτες κατά 
τη διάρκεια της ημέρας δεν εκτελούσαν εργασίες σε αυτούς τους αγρούς. 
Έλληνας αγροφύλακας δήλωσε ότι όταν έφτασε στον τόπο της πυρκαϊάς 
δεν αντελήφθη πολίτες στο Γιουγκοσλαβικό έδαφος. 

- Οι δραστηριότητες των Ελλήνων πολιτών για την κατάσβεση της 
πυρκαϊάς στο Ελληνικό έδαφος άρχισαν πολύ νωρίτερα και κατά το 
χρόνο εκείνο η πυρκαϊά στο Γ ιουγκοαλαβικό έδαφος ήταν στην αρχή της 
ανάπτυξης. Όταν έφτασαν οι Γιουγκοσλάβοι πολίτες η πυρκαϊά ήδη 
είχε επεκταθεί στο Γιουγκοσλαβικό έδαφος και κάλεσαν τους Έλληνες 
πολίτες να συμμετέχουν στην κατάσβεση της πυρκαϊάς στο Γιουγκοσλα- 
βικό έδαφος. Επειδή προ και κατά τη διάρκεια της εμφάνισης της πυρ- 
καίάς στο Γιουγκοσλαβικό έδαφος δεν υπήρχαν πολίτες, δίκαια μπορεί 
να διαπιστωθεί ότι η πυρκαϊά άρχισε στο Ελληνικό έδαφος μεταξύ του 
αγροτικού δρόμου και της μεθοριακής γραμμής και μετά πέρα της με¬ 
θοριακής γραμμής επεκτάθηκε στο Γιουγκοσλαβικό έδαφος. 

- Ο άνεμος είχε κατεύθυνση από δυσμάς προς ανατολάς με ελαφρά 
απόκλιση προς νότο, σχεδόν παράλληλα με την προέκταση της μεθορια¬ 
κής γραμμής, έτσι η πυρκαϊά εντατικότατα επεκτάθηκε με κατεύθυνση 
προς ανατολάς με μερική απόκλιση προς νοτιοανατολικά, ενώ προς τα 
δυτικά ήταν βραδύτερη λόγω της αντιθέτου φοράς του ανέμου. 

- Με βάση τη λεπτομερή αυτοψία σε όλες τις επιφάνειες που είχαν 
αποτεφρωθεί στο Ελληνικό και Γιουγκοσλαβικό έδαφος συμπεραίνεται 
ότι ο άνεμος ήταν δευτερευούαης σημασίας για την διαπίστωση του 
ακριβούς σημείου της εκδηλώσεως της πυρκαϊάς, διότι αυτή αναπτυσ¬ 
σόταν προς όλες τις κατευθύνσεις ιδιαίτερα στο Ελληνικό έδαφος, λόγω 
των διαφόρων καλλιεργειών των εκτάσεων αυτών. 

Η Γιουγκοσλαβική αντιπροσωπεία υπέβαλε αίτημα απσζημιώσεως 
για τη ζημιά που προκλήθηκε. Η περιγραφή της ζημιάς έχει δοθεί στο 
πρωτόκολλο της Μικτής Επιτροπής Μεθοριακού Τομέα III, που συντά¬ 
χθηκε στην έκτακτη συνάντηση της Επιτροπής, που έγινε στις 5 και 6 
Ιουλίου 1990. 

ΕΠΙ ΤΟΤ ΤΡίΤΟΤΓ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Μετά την πραγματοποιηθείσα ανάλυση των εργασιών των 
ΜΕΜΤ, η Επιτροπή διαπίστωσε ότι αυτές: 

α. Κατά τη διάρκεια των εργασιών τους τήρησαν τη συμφωνία, τις 
διατάξεις, που αφορούν τις εργασίες τους και τις αποφάσεις της Επιτρο¬ 
πής. 

β. Παρά τις καταβληθείοες προσπάθειες για την πρόληψη και παρε- 
μπόδιση των μεθοριακών επεισοδίων ο συνολικός αριθμός αυτών αυξή¬ 
θηκε κατά την περίοδο αυτή συγκριτικά με την προηγούμενη. 

γ. Επέλυσαν με επιτυχία σημαντικό μέρος των μεθοριακών επεισο¬ 
δίων, εκτός από τους Τομείς I και II. 

2. Η Επιτροπή έκρινε αναγκαίο, όπως οι ΜΕΜΤ καταβάλλουν 
ακόμη μεγαλύτερες προσπάθειες, για την πρόληψη και παρεμπόδιση 
των μεθοριακών επεισοδίων, με σκοπό τη βελτίωση της καταστάσεως 
στη μεθόριο και ιδιαίτερα σε εκείνους τους τομείς τους οποίους λόγω της 
εύκολης πρόσβασης στα σύνορα υπάρχουν μεγαλύτερες πιθανότητες για 
την πρόκληση μεθοριακών επεισοδίων. 

Για το σκοπό αυτό κρίνεται απαραίτητο όπως οι ΜΕΜΤ: 

α. Συνεχίσουν και αυξήσουν τη μέχρι σήμερα καλή συνεργασία, πα¬ 
ρακολουθούν και μελετούν την κατάσταση στα σύνορα και αλληλοενημε- 
ρώνονται γι’ αυτήν. 

β. Ενημερώνουν έγκαιρα την άλλη πλευρά, αμέσως μετά την πρόκληση 
μεθοριακού επεισοδίου, αφού διαπιστώσουν λεπτομερώς και αντικειμε¬ 
νικά και στηρίξουν με στοιχεία και αποδείξεις τη δημιουργηθείσα κατά¬ 
σταση, 

γ. Συντάσσουν κατά τρόπο σαφή και ακριβή τις επιστολές, τα πρωτό¬ 
κολλα και τις αποφάσεις που έλαβαν. 

3. Η Επιτροπή θα συνεχίσει να παρέχει στις ΜΕΜΤ τη βοήθεια της. 


1936 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΠΙ ΤΟΤ ΤΕΤΑΡΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

Βάσει της Συμφωνίας του 1958 και των αποφάσεων της Επιτροπής 
σχετικά με την προστασία, συντήρηση και ανανέωση των οροσήμων, τα 
οποία περιέχονται στο 3ο θέμα της ημερήσιας διάταξης του Πρωτοκόλ¬ 
λου της XXIV Συνόδου του έτους 1983, η Επιτροπή αποφάσισε: 

1. Οι εργασίες επί του εδάφους στον Δεύτερο Τομέα μεταξύ της μεγά¬ 
λης πυραμίδας υπ’ αριθμό 94 (μη συμπεριλαμβανομένης) και του Ελ- 
ληνο - Γιουγκοσλαβικού - Αλβανικού Τριεθνούς επί της λίμνης Πρέ- 
σπας, θα εκτελεσθούν από 4 Ιουνίου μέχρι τέλος Σεπτεμβρίου 1992. 

2. Για την εκτέλεση των παραπάνω εργασιών στη μεθόριο η Επι¬ 
τροπή θα συγκροτήσει Μικτή Τεχνική Ομάδα (Μ.Τ.Ο.) στην οποία από 
κάθε πλευρά θα συμμετέχουν: 

- Ένας (1) Αξιωματικός γεωδαίτης, ως επικεφαλής 

- Ένας (1) Κατώτερος Αξιωματικός, ως βοηθός 

- Ένας (1) Διερμηνέας και 

- Δώδεκα (12) έως δεκαπέντε (15) στρατιώτες. 

3. Οι δύο πλευρές θα εκτελέσουν τις εργασίες για τις οποίες είναι 
υπεύθυνες σύμφωνα με το άρθρο 2 παράγραφος 2 της Συμφωνίας του 
1958. 

4. Οι εργασίες υπαίθρου θα εκτελεσθούν σύμφωνα με τα συνοριακά 
ντοκουμέντα τα οποία περιέχονται στο 4ο θέμα της ημερήσιας διάταξης 
του Πρωτοκόλλου της XXVI Συνόδου και των οδηγιών για την εκτέ¬ 
λεση των εργασιών επί της προστασίας, συντηρήσεως και ανανεώσεως 
των οροσήμων επί της Ελληνο-Γιουγκοσλαβικής μεθορίου, που υιοθε¬ 
τήθηκαν στην XXVII Σύνοδο. 

5. Κάθε πλευρά για το δικό της τμήμα της Μ.Τ.Ο. θα εξασφαλίσει 
μεταφορικά μέσα και άλλα υλικά, τα αναγκαία για την επιτυχή εκτέ¬ 
λεση των εργασιών. 

- Όργανα και υλικά για τον Δεύτερο Τομέα, θα εξασφαλίσει η Γιου¬ 
γκοσλαβική πλευρά. 

6. Οι δύο πλευρές θα λάβουν όλα τα απαραίτητα μέτρα σύμφωνα με 
το πνεύμα του άρθρου 15 της Συμφωνίας του 1958, το 4ο θέμα της 
ημερήσιας διάταξης του Πρωτοκόλλου της XXII Συνόδου της Επιτρο¬ 
πής και τις οδηγίες του Παραρτήματος «I» του Πρωτοκόλλου της 
XXVII Συνόδου, για να εξασφαιστεί στη Μ.Τ.Ο. η απρόσκοπτη εργασία 
και κίνηση κατά μήκος των συνόρων κατά το χρόνο εκτελέσεως των ερ¬ 
γασιών. 

7. Οι επικεφαλείς των Μ.Τ.Ο. θα συναντηθούν την 4 Ιουνίου 1992 
και ώρα 11.00 Ελληνική (10.00 ώρα Γιουγκοσλαβίας) στη μεθοριακή 
διάβαση ΝΙΚΗΣ - ΜΕΤΖΙΤΛΙΑ (Πυραμίδα 152) για να συνεννοηθούν 
για την έναρξη των εργασιών. 


8. Τα δύο μέρη της Μ.Τ.Ο. κατά το χρόνο της 
αιών στη μεθόριο θα συνεργάζονται και θα αλληλοα 
εργασία τους. Μετά το πέρας των εργασιών επί τοι 
λείς των Μ.Τ.Ο. θα συντάξουν Πρωτόκολλο επί των εκτελεσθέντωνΤ^ 
γασιών, το οποίο θα υποβάλλουν στην Επιτροπή για έγκριση. 

9. Η συντήρηση των πλωτών οροσήμων επί της λίμνης Δοϊράνης ^ 
της λίμνης Πρέσπας θα εκτελεσθούν σύμφωνα με το άρθρο 2, παράπν*. 
φος 6 και 7, της Συμφωνίας του 1958. 

ΕΠΙ ΤΟΥ ΠΕΜΠΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η Επιτροπή εξέτασε τις οδηγίες για την εκτέλεση των εργασιών επί 
της προστασίας, συντήρησης και ανανέωσης των οροσήμων επί της Ελ- 
ληνο-Γιουγκοσλαβικής μεθορίου, οι οποίες είναι το Παράρτημα υιε* 
αριθμόν «I» του Πρωτοκόλλου της XXVII Τακτικής Συνόδου και απο¬ 
φάσισε, οι εργασίες επί της υπαίθρου το 1992, να εκτελεσθούν σύμφωνα 
με τις προαναφερθείσες οδηγίες 

ΕΠΙ ΤΟΥ ΕΚΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΞΗΣ 

1. Η Επιτροπή αποφάσισε όπως η Τριακοστή Τρίτη Τακτική Σύνο¬ 
δος πραγματοποιηθεί στα Σκόπια, το δεύτερο δεκαπενθήμερο του μηνός 
Μαΐου 1992. 

2. Την ακριβή ημερομηνία τής Συνόδου και της διάρκειά της θα προ¬ 
τείνει ο Πρόεδρος της Γιουγκοσλαβικής Αντιπροσωπείας. 

3. Οι δύο Αντιπροσωπείες διαπίστωσαν ότι η Σύνοδος της Επιτροπής 
πραγματοποιήθηκε σε ατμόσφαιρα φιλίας, συνεργασίας και αμοιβαίου; 
κατανόησης. 

4. Κάθε πλευρά θα υποβάλει αυτό το Πρωτόκολλο στην Κυβέρνησή 

της· , 

Το Πρωτόκολλο αυτό συντάχθηκε σε δύο πρωτότυπα αντίτυπα, στην 
Ελληνική και Σερβοκροατική γλώσσα. Τα κείμενα και στις δύο γλώσσες 
έχουν την ίδια ισχύ. 

Συντάχθηκε στη Θεσσαλονίκη, 24 Μαΐου 1991 

Ο Πρόεδρος Ο Πρόεδρος 

της Ελληνικής της Γιουγκοσλαβικής 

Αντιπροσωπείας Αντιπροσωπείας 

της Μόνιμης Μικτής Μεθοριακής της Μόνιμης Μικτής Μεθοριακής 
Επιτροπής Επιτροπής 

ΑΝΑΣΤΑΣΙΟΣ ΑΝΑΣΤΑΣΙΟΥ ΠΑΥΛΕ ΤΡΑΓΙΑΝΩΒ 
ΤΑΞΙΑΡΧΟΣ 


εκτέλεσης των εργ α . 
-μπληρώνονται στη» 
εδάφους οι — 1 






